**Innhold**

[1 Hensikt 1](#_Toc256000000)

[2 Mandat 1](#_Toc256000001)

[3 Oppgaver 1](#_Toc256000002)

[4 Sammensetning, roller og ansvarsområder 1](#_Toc256000003)

[5 Organisering av arbeidet, kommunikasjon og formidling 2](#_Toc256000004)

[6 Evaluering 2](#_Toc256000005)

[7 Referanser 2](#_Toc256000006)

[8 Endringer siden forrige versjon 3](#_Toc256000007)

# Hensikt

Dokumentet beskriver mandat, sammensetning og oppgaver for Arbeidsgruppen for bedre legemiddelsikkerhet i Helse Bergen (BLEST-arbeidsgruppen). Videre i dokumentet kalles gruppen BLEST-arbeidsgruppen eller bare «arbeidsgruppen».

# Mandat

BLEST-arbeidsgruppen skal, sammen med Legemiddelkomiteen (LMK), bistå fagdirektør med å ivareta risikostyring og samordne arbeidet på legemiddelområdet på tvers i sykehuset.

# Oppgaver

Arbeidsgruppen skal:

1. Bidra til å holde oversikt over risikobildet på legemiddelområdet i Helse Bergen.
2. Bidra til koordinering og operasjonalisering av legemiddelarbeidet i Helse Bergen ved å forberede og følge opp saker i Legemiddelkomiteen, Kvalitets- og pasientsikkerhetsutvalget, Foretaksledelsen og andre aktuelle fora.
3. Bidra til implementering av retningslinjer for legemiddelhåndtering gjennom samhandling med legemiddelkontakter/-team og ledere i de kliniske enhetene (Nettverk for bedre legemiddelsikkerhet = BLEST-nettverket).
4. Bidra til utvikling og vedlikehold av kompetansekrav og –roller på legemiddelområdet.
5. Bidra til kompetanseoverføring på legemiddelområdet mellom de kliniske enhetene, stab og regionale/nasjonale initiativ.
6. Bygge opp og drifte informasjons- og samhandlingsløsninger for legemiddelkontakter/-team og stabsressurser på legemiddelområdet.
7. Koordinere og utarbeide forslag til svar på relevante høringer innen legemiddelområdet.

# Sammensetning, roller og ansvarsområder

BLEST-arbeidsgruppen blir oppnevnt av fagdirektør i samråd med medlemmenes nærmeste ledere.

Medlemmene bidrar med utgangspunkt i sin rolle/kompetanse fra egen enhet eller aktuelle komiteer/utvalg/prosjekt. Gruppen har en fast kjerne for å skape kontinuitet, men sammensetningen skal være dynamisk avhengig av saker som man skal samhandle om.

| **Roller** | **Særlige ansvarsområder** |
| --- | --- |
| Leder Legemiddelkomiteen (LMK/MBF) | Koordinering mot Legemiddelkomiteens arbeid, samt arbeid i kjernegruppen for HF-finansierte legemidler |
| Rådgiver/spesialrådgiver, Seksjon for pasientsikkerhet | Planlegge, kalle inn og lede møtene. Koordinering mot ROMLE-prosjektet, koordinering av aktivitet på digitale og fysiske samhandlingsarenaer |
| Rådgiver/spesialrådgiver, Seksj for pasientsikkerhet, LIS-kontakt i LMK | Koordinering mot LIS-arbeid, arbeid med svinnsaker og aktivitet på digitale og fysiske samhandlingsarenaer |
| Rådgiver RELIS og sekretær LMK/Samarbeidsforum og Kjernegruppe for HF-finansierte legemidler | Koordinering mot LMK, RELIS og Kjernegruppen for HF-finansierte legemidler (deltar ved aktuelle saker) |
| Leder, Avdeling for farmasøytiske tjenester, Sjukehusapoteket i Bergen | Koordinering mot arbeid utført av farmasøyter i de kliniske enhetene |
| Redaktør for EK-legemidler, Seksjon for pasientsikkerhet | Koordinering av arbeid med sykehusets retningslinjer for legemiddelhåndtering i Elektronisk kvalitetshåndbok (EK) |
| Farmasøyt i sykehusets antibiotika-team (A-team) | Koordinering mot A-teamets oppgaver (deltar ved aktuelle saker) |
| Rådgiver/spesialrådgiver, Seksjon for pasientsikkerhet | Kompetanse innen forbedringsarbeid (deltar ved aktuelle saker) |
| Medlem av team for risikostyring i Helse Bergen | Koordinering av revisjoner på legemiddelområdet, samt mot foretakets overordnede risikostyring (deltar ved aktuelle saker) |
| Systemansvarlige for Meona og e-resept i Seksjon for e-helse | Koordinering mot forvaltning, drift og videre utvikling av Meona og andre IKT-system for håndtering av legemidler (Cytodose, ICCA) (deltar ved aktuelle saker) |

# Organisering av arbeidet, kommunikasjon og formidling

BLEST-arbeidsgruppen samles regelmessig og benytter Teams-gruppe til intern samhandling.

Møtereferat, støttemateriell, lenkesamlinger og annen relevant informasjon for ledere og medarbeidere med ansvar og oppgaver på legemiddelområdet (legemiddelkontakter, legemiddelansvarlige overleger, bivirkningskontakter, forbedringsteam og andre interessenter), publiseres i kanaler tilgjengelig for alle ansatte i Helse Bergen.

# Evaluering

Arbeidsgruppen rapporterer til fagdirektør og gruppens arbeid evalueres jevnlig og senest første gang etter to års drift med tanke på:

* Nytte for kliniske enheter og kliniske ledere
* Nytte for det overordnete risikoarbeidet

# Referanser

Interne referanser

|  |  |
| --- | --- |
| [1.1.7.3-03](https://kvalitet.helse-bergen.no/docs/pub/dok14004.htm) | [Legemiddelkomiteen i Helse Bergen - mandat og sammensetning](https://kvalitet.helse-bergen.no/docs/pub/dok14004.htm) |
| [1.1.7.3-07](https://kvalitet.helse-bergen.no/docs/pub/dok69669.htm) | [Kjernegruppen for HF-finansierte legemidler i Helse Bergen](https://kvalitet.helse-bergen.no/docs/pub/dok69669.htm) |
| [1.1.7.3-10](https://kvalitet.helse-bergen.no/docs/pub/dok49309.htm) | [Mandat for antibiotikastyring i Helse Bergen](https://kvalitet.helse-bergen.no/docs/pub/dok49309.htm) |
| [1.1.7.3-12](https://kvalitet.helse-bergen.no/docs/pub/dok65499.htm) | [Mandat for Legemiddelmangelgruppen i Helse Bergen, Haraldsplass Diakonale sykehus og Sjukehusapoteket i Bergen](https://kvalitet.helse-bergen.no/docs/pub/dok65499.htm) |
| [1.1.8.3-02](https://kvalitet.helse-bergen.no/docs/pub/dok17282.htm) | [Risikostyring og risikovurdering](https://kvalitet.helse-bergen.no/docs/pub/dok17282.htm) |
| [1.2.2.1-06](https://kvalitet.helse-bergen.no/docs/pub/dok14483.htm) | [Internkontroll og farmasøytiske tjenester](https://kvalitet.helse-bergen.no/docs/pub/dok14483.htm) |

Eksterne referanser

|  |
| --- |
| [2.17.4.12 BLEST - Bedre legemiddelsikkerhet i Helse Bergen](https://helsevest.sharepoint.com/sites/HBE-intranett-tema-legemiddelportalen/SitePages/BLEST---Bedre-legemiddelsikkerhet-i-Helse-Bergen.aspx) |
| [3.2.2.11.1 Legemiddelkomiteen](https://helsevest.sharepoint.com/sites/HBE-intranett-tema-legemiddelportalen/SitePages/Legemiddelkomiteen.aspx) |
| [2.17.4.13 Sentralt KPU - Referat fra møte 22.11.2022](https://helsevest.sharepoint.com/:w:/r/sites/HBE-intranett-Personal-og-organisasjonsavdelingen/_layouts/15/Doc.aspx?sourcedoc=%7B074A2176-B826-43FB-9F60-495DE1A64157%7D&file=Referat%20Kvalitets-%20og%20pasientsikkerhetsutvalget%2022.11.2022%20v2.docx&action=default&mobileredirect=true&DefaultItemOpen=1) |
| [2.17.4.14 Sentralt KPU - Saksfremlegg K-sak 35-22 BLEST - Modell for samhandling og risikostyring på legemiddelområdet - Møte 22.11.2022](http://innsiden.helse-bergen.no/komiteer/KPU/_layouts/WopiFrame.aspx?sourcedoc=/komiteer/KPU/sakspapirer20221122/Referat%20Kvalitets-%20og%20pasientsikkerhetsutvalget%2022.11.2022.pdf&action=default&Source=http%3A%2F%2Finnsiden%2Ehelse%2Dbergen%2Eno%2Fkomiteer%2FKPU%2FSider%2Fmote20221122%2Easpx&DefaultItemOpen=1) |
| [2.17.4.15 Sentralt KPU - Vedlegg til K-sak 35-22-1 - Legemiddelteam, samhandling og styring](http://innsiden.helse-bergen.no/komiteer/KPU/_layouts/WopiFrame.aspx?sourcedoc=/komiteer/KPU/sakspapirer20221122/K-sak%2035-22-1%20Vedlegg%201%20-%20Legemiddelteam,%20samhandling%20og%20styring_til%20innsending.pdf&action=default&Source=http%3A%2F%2Finnsiden%2Ehelse%2Dbergen%2Eno%2Fkomiteer%2FKPU%2Fsakspapirer20221122%2FForms%2FAllItems%2Easpx&DefaultItemOpen=1) |

# Endringer siden forrige versjon

Sentral legemiddelgruppe har endret navn til «Arbeidsgruppen for bedre legemiddelsikkerhet» / «BLEST-arbeidsgruppen» og Nettverket for legemiddelsikkerhet er endret til «Nettverk for bedre legemiddelsikkerhet»/»BLEST-nettverket» i forbindelse med at BLEST-prosjektet ble overlevert til forvaltning ved årsskiftet 2023/2024. Prosjektleder for BLEST er i den forbindelse erstattet av rådgiver/spesialrådgiver med forbedringskompetanse.

Møtefrekvens er endret fra «hver annen uke» til «regelmessig». Deltagelse fra Seksjon for e-helse er endret fra systemansvarlig Meona til systemansvarlig for Meona og e-resept.